ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ንተመራመርቲ ዘገረመ ሚስጢር ክታበታት 21 መስከረም 2020 ምንጪ ስእሊ, Getty Images ኣብ ታሪክ ክታበታት፡ ከምዚ ወለዶ እዚ፡ ንክታበት ብሃንቀውታ ዝተጸበየ ወለዶ የለን። ብዘይ ምንም ጥርጥር፡ ኣብዛ ሰዓት እዚኣ ኩልና ብዛዕባ ክታበት ኮቪድ-19 ኢና ንሓስብ ዘለና። ክሳብ ሕጂ፡ ናይ ዝኾነ ዓይነት ሕማም ክታበት እንተዘይህሉ ነይሩ፡ ብዝሒ ህዝቢ ዓለም 4 ቢሊየን ጥራይ ወይ'ውን ትሕቲኡ ምኾነ ነይሩ ተባሂሉ ይግመት። ኣብዚ እዋን፡ ቻይና ክታበት ናይቲ ቫይረስ ረኺበ እየ ትብል ኣላ። ሩሲያ'ኳ ክታበት ኮሮናቫይረስ ኣብ ኢደይ እዩ ካብ እትብል ቀንያ'ላ። ግን፡ ቻይና "መልዐሊት" እቲ ቫይረስ እያ፤ ሩሲያ ድማ ፖለቲካዊ ጸቕጢ ንምፍጣር እያ ትጓየ ተባሂለን ስለ ዝንቀፋ፡ 'ንቻይና ኮነ ሩሲያ መን ክኣምነን?'
